**TELEPÜLÉSFEJLESZTÉSI EGYÜTTMŰKÖDÉSI SZERZŐDÉS**

amely létrejött egyrészről **Budaörs Város Önkormányzata** (képviseletében eljár: Wittinghoff Tamás polgármester önállóan; 2040 Budaörs, Szabadság út 134.; adószám: 15730105-2-13.; KSH szám: 15730105-8411-321-13; önkormányzati törzsszám: 730105), a továbbiakban: **Önkormányzat**,

másrészről

**Porsche Ingatlankezelő Kft.** (képviseletében eljár: ……. székhely: ……….. cégjegyzékszám:…………. adószám: ……. ) a továbbiakban: Beruházó,

továbbiakban együtt, mint **Felek** között az alulírott napon az alábbi feltételek szerint:

**Preambulum**

Szerződő felek kölcsönösen rögzítik, hogy a Beruházó tulajdonát képező Budaörs belterület, 10853 helyrajzi számú (a továbbiakban: Porsche raktárbázis) és annak szomszédságában található ingatlanok hatékony, eredményes és színvonalas fejlesztésének érdekében jelen szerződésben rögzítettek alapján kívánnak együttműködni.

1. **A szerződés tárgya**

A Porsche raktárbázis és annak szomszédságában található ingatlanokat érintő településrendezési szabályozás, a Budaörs, zártkert 7289/17 helyrajzi számú ingatlant érintő gravitációs szennyvízcsatorna kiépítése, Porsche raktárbázis megközelítését szolgáló Önkormányzat tulajdonát képező híd (a továbbiakban Híd) közterületi kapcsolatának rendezése, felújítása, valamint a Felek között 2005. december 15. napján megkötött Telekhatár-rendezési és adás-vételi szerződés szerinti fennmaradó vételárrészének teljesítése.

1. **Jelen szerződésben rögzített cél megvalósításához szükséges feladatok**
	1. Budaörs Város Helyi Építési Szabályzatáról szóló 24/2014. (IX.29.) számú önkormányzati rendeletének (BHÉSZ) módosításával kapcsolatban

Beruházó vállalja, hogy

1. a BHÉSZ módosítás tervezési költségeit finanszírozza;

Önkormányzat vállalja, hogy

1. a BHÉSZ módosítással kapcsolatos eljárást a tervezési szerződés aláírását követően elindítja, lefolytatja;
2. a Budaörsi mellékág vízfolyás medervonalának áthelyezését javasolja törölni, tekintettel arra, hogy Beruházó a medervonalat a természetben meglévő helyén kívánja tartani;
3. megvizsgáltatja a közlekedési csomópontot, figyelemmel arra, hogy a Porsche raktárbázis közterületi kapcsolatát jelenleg a Híd biztosítja;
4. harmonizálja Porsche raktárbázist, valamint a Budaörs belterület 10348/1 helyrajzi számú ingatlant érintő beépítési előírásait, melynek keretében a beépítés mértékét 45%-ban, a kialakítandó zöldfelület mértékét 20%-ban tervezi meghatározni;
5. a BHÉSZ módosítás alátámasztó munkarészének kidolgozása során Beruházót támogatva törekszik elérni az autópálya kezelőnél a Porsche raktárbázis ingatlant érintő csökkentett védőtávolság előírását az építési hely kijelölése érdekében, figyelembe véve a szomszédos épületek elhelyezését is;
	1. Az Önkormányzat tulajdonát képező Budaörsi Településgazdálkodási Nonprofit Kft. Budaörs, zártkert 7289/17 helyrajzi számú ingatlanát érintő gravitációs szennyvízcsatorna kiépítéssel kapcsolatban

Beruházó kötelezettséget vállal arra, hogy

1. a Porsche raktárbázis ingatlanra tervezett csatlakozás kiépítéséhez szükséges elvi tulajdonosi hozzájárulást jelen szerződés aláírását követő 15 napon belül kiadja;
2. a gravitációs szennyvízcsatorna ……. számú tanulmány terv szerinti, a vízjogi hatósági eljárás alapját képező dokumentációhoz szükséges végleges tulajdonosi hozzájárulást a megkereséstől számított 15 napon belül kiadja;
3. a gravitációs szennyvízcsatorna megvalósítását követően a szolgalmi jog alapításáról szóló szerződést és vázrajzot aláírja annak érdekében, hogy a Porsche raktárbázis ingatlanra a gravitációs szennyvízcsatorna elvezetéséhez szükséges szolgalmi jog az ingatlan-nyilvántartásba bejegyzésre kerüljön;
4. a Porsche raktárbázis ingatlanán kiépítendő szennyvízcsatorna és az ahhoz szükséges kezelő utak Önkormányzat általi kiépítését, további fenntartását, kezelését biztosítja;

Önkormányzat vállalja, hogy

1. a gravitációs szennyvízcsatorna kiépítésével kapcsolatos ….. számú tanulmány terveket elkészítteti;
2. a szolgalmi jog ingatlan-nyilvántartásba történő bejegyzéséhez szükséges szerződést és vázrajzot elkészítteti, az ingatlan-nyilvántartási eljárást megindítja, lefolytatja, ezzel kapcsolatos költségeket viseli;
3. a gravitációs szennyvízcsatornát és az ahhoz szükséges kezelő utakat kiépítteti, kiépítését követően azokat fenntartja, kezeli;
	1. A Porsche raktárbázis megközelítését biztosító Híddal kapcsolatos feladatok tekintetében

Beruházó vállalja, hogy

1. a Hidat jelenlegi helyén megtartja;
2. elvégzi a Híd állagmegóvó felújítását a szigetelés és a pályaszerkezet cseréjével;
3. ideiglenes átjárót épít ki a Híd felújításának idejére;
	1. Beruházó kötelezettséget vállal arra, hogy a Felek között 2005. december 15. napján megkötött Telekhatár-rendezési és adás-vételi szerződés 4.6. és 4.7. pontja szerint fennmaradt, a mai napig meg nem fizetett vételárrészeket a jelen szerződés 2.1. pontja szerinti BHÉSZ módosítás hatályba lépését követő 15 napon belül az Önkormányzat fejlécben rögzített bankszámlájára megfizeti.
4. **Egyéb rendelkezések**
	1. Felek egybehangzóan kijelentik, hogy jelen szerződésből eredő vitás kérdéseiket elsődlegesen egymás között, tárgyalásos úton kívánják rendezni. A bírósági út igénybevételével kizárólag akkor élnek, ha az előzetes egyeztetés nem vezetett eredményre.
	2. Kapcsolattartók:

 Önkormányzat részéről:

Név: Csík Edina Főépítész

 Email: csik.edina@budaors.hu

 Telefon: +36202166958

 Beruházó részéről:

 Név:

 Email:

 Telefon:

* 1. Felek jelen szerződéses viszonyukban a rendes felmondás lehetőségét kizárják.
	2. Felek a jelen szerződés céljainak elérése érdekében a jóhiszemű joggyakorlás követelményeit betartva, az adott helyzetben elvárható magatartás gyakorlása mellett szorosan és egymást támogatva együttműködnek.
	3. Jelen szerződéshez Budaörs Város Önkormányzatának Képviselő-testülete …/2018. (…..) ÖKT sz. számú határozatával járult hozzá. Beruházó kijelenti, hogy jelen szerződés aláírásához szükséges felhatalmazással rendelkezik.
	4. A jelen szerződésben nem szabályozott kérdésekben a Ptk. és egyéb vonatkozó jogszabályok rendelkezéseit kell alkalmazni, a szerződés esetleges módosításai csak írásban érvényesek.
	5. Felek a jelen szerződést elolvasták, közösen értelmezték, s mint akaratukkal és jognyilatkozataikkal mindenben megegyezőt, aláírásra jogosult képviselőjük útján jóváhagyólag aláírták.
	6. Jelen szerződés annak aláírása napján lép hatályba.
	7. Jelen szerződés …… oldalon, 4 eredeti példányban jött létre, amelyből Feleket 2-2 példány illeti meg.

Budaörs, 2018.

 ………………………………… .…………………………………..

 Budaörs Város Önkormányzata Porsche Ingatlankezelő Kft.

 Wittinghoff Tamás ………

 polgármester ……....

Pénzügyi ellenjegyző:

…………………………………..